stanford-oval/wikipedia huggingface dataset:
Lauttahurapuu

| Lauttahurapuu |
| --- | --- |
 Lauttahurapuu koristepuuna Honolulussa Havaijilla
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Malpighiales
Heimo::  Tyräkkikasvit Euphorbiaceae
Suku::  Hurapuut Hura
Laji::  crepitans
Kaksiosainen nimi
 Hura crepitans  L. 
Katso myös
   Lauttahurapuu Wikispeciesissä   Lauttahurapuu Commonsissa 
Infobox OKNimi-testi OK: 
Lähikuva lauttahurapuun okaisesta rungosta
Lauttahurapuun puutunut hedelmän suojus
Lauttahurapuu (Hura crepitans) on tyräkkikasvien (Euphorbiaceae) heimoon, hurapuiden (Hura) sukuun kuuluva kasvilaji. Se on osittain kausivihanta, nopeakasvuinen ja okainen puulaji, joka voi sulkeutuneessa metsässä kasvaa jopa 50 metriä korkeaksi, mutta jää avoimella paikalla pienemmäksi, yleensä 12–20 metriä korkeaksi. Suora, lieriömäinen runko on tyveltään yleensä turvonnut ja runko voi olla suora sekä oksaton 30 metrin korkeuteen asti. Rungon halkaisija voi kasvaa kaksimetriseksi, mutta tavallisimmin runko jää noin 90–150 cm paksuksi.
Lauttahurapuu kasvaa kosteissa rannikkometsissä sekä sademetsissä. Sademetsissä lajia tavataan yleensä alueilta, joille tulvavesi nousee säännöllisesti. Luonnossa lajia tavataan Keski-Amerikassa Nicaraguasta etelään, Karibialla sekä Etelä-Amerikan pohjoisosissa aina Perun ja Bolivian leveyksille asti.
Kaikki kasvin osat sisältävät myrkyllistä maitiaisnestettä. Maitiaisneste sisältää myrkyllistä diterpeeneihin kuuluvaa huratoksiinia. Maitiaisnesteen joutuessa kosketuksiin silmien kanssa voi se aiheuttaa sokeutta. Maitiaisnestettä sekä puun kuorta, lehtiä, hedelmiä ja siemenistä saatavaa öljyä on kuitenkin käytetty perinteisiin lääkinnällisiin tarkoituksiin. Lisäksi maitiaisnestettä on käytetty nuoli- sekä kalanmyrkkyjen valmistusaineena.
Lauttahurapuuta kasvatetaan toisinaan tuomaan varjoa viljelyksille, mutta sitä kasvatetaan laajalti myös koristepuuna Amerikoiden, Afrikan ja Aasian trooppisissa osissa. Koristepuuna sitä kasvatetaan tyypillisesti teiden varsilla sekä puistoissa. Kypsymättömien hedelmien puiset suojukset ovat myös olleet suosittuja koristeita sekä pieniä säilytysrasioita. Hedelmät ovat kypsinä kuitenkin vaarallisia, sillä ne räjähtävät levittäen teräviä siemeniä ympäristöönsä.
Lauttahurapuun puuaineen väri vaihtelee vaaleasta kellanruskeasta tummanruskeaan. Sydänpuu ei aina erotu pintapuusta, mutta toisinaan pintapuu erottuu selvänä, 15–25 cm paksuna, vaaleankellertävänä kerroksena. Puutavaraa käytetään yleensä paikallisesti, mutta joskus sitä myös myydään. Puutavaraa käytetään tavallisiin puusepäntöihin, sisärakentamiseen sekä puulaatikoiden ja vanerin valmistamiseen. Perinteisesti lauttahurapuiden rungoista on myös valmistettu ruuhia.
Aiheesta muualla

Laji.fi: Lauttahurapuu (Hura crepitans)
JSTOR Global Plants: Hura crepitans (englanniksi)
Integrated Taxonomic Information System (ITIS): Hura crepitans (englanniksi)
Global Biodiversity Information Facility (GBIF): Hura crepitans (englanniksi)
Flora of China: Hura crepitans (englanniksi)
Vince Guaraldi

Vince Guaraldi vuonna 1963.
Vincent Anthony ”Vince” Guaraldi (17. heinäkuuta 1928 San Francisco, Kalifornia – 6. helmikuuta 1976 Menlo Park, Kalifornia) oli Grammy-palkittu yhdysvaltalainen jazzpianisti ja -säveltäjä. Hänet muistetaan varsinkin Tenavat-animaatioiden musiikista.
Guaraldi tuli San Franciscon alueella tunnetuksi pianistina jo high school -aikoinaan. 1940- ja 1950-lukujen vaihteessa hän alkoi soittaa Cal Tjaderin kanssa ja teki tämän kanssa ensimmäisen levytyksen 1953. Vuonna 1955 Guaraldi kokosi oman trionsa, josta tuli suosittu kaupungin beatnik-piireissä. Vuonna 1956 Guaraldi oli mukana Woody Hermanin Third Herd -nimisen big bandin kiertueella. 1960-luvulla hän oli usein nähty soittaja länsirannikon jazzklubeilla.
Vuonna 1953 Guaraldi voitti Grammy-palkinnon sävelmästään ”Cast Your Fate to the Wind”. Vuonna 2011 albumi A Charlie Brown Christmas (1965) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Guaraldi kuoli sydänkohtaukseen ollessaan vasta 47-vuotias.
Lautta

Maantielautta L/A Prostvik reitillä Korppoo-Nauvo.
Lautta on vene tai laiva, joka kuljettaa matkustajia ja mahdollisesti heidän kulkuneuvojaan suhteellisen lyhyillä reiteillä, säännöllisellä aikataululla. Ohjausvaijerilla varustettuja lauttoja kutsutaan losseiksi.
Lautat muodostavat tärkeän osan julkisen liikenteen järjestelmästä monissa rannikkokaupungeissa, koska ne mahdollistavat suorat yhteydet pisteiden välillä paljon halvemmalla kuin sillat tai tunnelit.
Pientä matkustaja-alusta joka pysähtyy usein kutsutaan vesibussiksi.
Pitemmän matkan laivat yhdistävät monia saaria toisiinsa, sisä- tai mannermaahan. Vilkkain näistä on lauttareitti Englannin kanaalissa, joka yhdistää Ison-Britannian muuhun Eurooppaan.
Vesikulkuneuvoja on suunniteltu hyvin erilaisiksi, riippuen reitin pituudesta, vaaditusta matkustaja- tai kulkuneuvokapasiteestista, nopeusvaatimuksista ja laivan kohtaamista sääolosuhteista. Kantosiipialuksia on käytetty suosituilla lyhyehköillä reiteillä kuten Helsinki–Tallinna, koska ne tarjoavat suuria nopeuksia. Katamaraanit liikennöivät myös yllä mainitulla reitillä ja ne kilpailevat perinteisiä autolauttoja vastaan.
Ilmaisia lauttoja kulkee eräissä maailman kolkissa, kuten Lontoossa Thamesjoella, Amsterdamissa IJlahdella ja myös Suomessa yleiseen tieverkkoon kuuluvilla lautta- ja lossiosuuksilla, joista huolehtii Suomen Lauttaliikenne Oy.
Suomalaisia lautta-aluksia

M/S Antonia, Houtskär, Mossala–Iniö, Dalen
M/S Aura, Iniö-Kustavi
M/S Aurora, Kasnäs-Hiitinen
L/A Ehrensvärd, Helsinki, Katajanokka – Suomenlinna
M/S Eivor Nauvo, Pärnäinen–Berghamn–Nötö–Aspö–Jurmo–Utö
L/A Falco, Parainen–Nauvo
L/A Mergus, Korppoo–Houtskari
L/A Meriluoto, Oulunsalo–Hailuoto
L/A Merisilta, Oulunsalo–Hailuoto
L/A Merituuli, Korppoo–Norrskata (aiemmin Oulunsalo–Hailuoto)
L/A Nagu 2, Nauvo – Korppoo
L/A Odil, Parainen–Nauvo
L/A Prostvik 1, Nauvo–Korppoo
L/A Replot 2, Korppoo–Norrskata (varalautta)
L/A Stella, Korppoo–Houtskari
L/A Sterna, Parainen–Nauvo
L/A Suokki, Suomenlinnan lautta
L/A Suomenlinna II, Suomenlinnan lautta
M/S Tor, Suomenlinnan henkilölautta
Lauttajärvi (Multia)

| Lauttajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°30′00″N, 25°06′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Järvinumero:  14.543.1.011
Mittaustietoja
Pinnankorkeus:  230,3 m 
Rantaviiva:  6,7 km 
Pinta-ala:  0,64 km² 
Tilavuus:  0,00077 km³ 
Keskisyvyys:  1,2 m 
Suurin syvyys:  3 m 
 fiLauttajärvi 
Lauttajärvi on 64 hehtaarin laajuinen järvi Multialla. Se on yksi Pengerjoen  ja Jämsän reitin neljästä latvajärvestä. Etäisyys Multian kuntakeskuksesta on noin kahdeksantoista kilometriä koilliseen.
Lauttajärvi on matala, kuten useimmat seudun järvet. Niukkojen havaintojen mukaan sen vesi on erittäin hapanta ja ruskeaa. Veden fosforipitoisuus osoittaa keskiravinteikkuutta eli mesotrofiaa.
Maantiede

Lauttajärvi kuuluu Pengerjoen yläosan alueen kolmannen jakovaiheen vesistöön, toinen jakovaihe on Pengerjoen valuma-alue ja ensimmäinen Jämsän reitin valuma-alue. Päävesistö on Kymijoen vesistö. Lauttajärvi on Pengerjoen yläosan alueen suurin järvi ja Jämsän reitin pohjoisimpia järviä. Järvien vedet virtaavat etelään Pengerjokeen ja edelleen Päijänteeseen.
Lauttajärven pohjoinen rantaviiva on varsin mutkittelevaa. Idässä on Pitkälahti, jonka suulla sijaitsee noin kahden hehtaarin laajuinen saari. Järven keskiosassa on luoteeseen työntyvä Lauttaniemi, joka erottaa Pitkälahtea järven eteläisestä selästä. Lauttajärven luoteispuolella on Lampuodinsuo ja Lampuodinlammit (231,2 metriä mpy), ja niiden länsipuolella Kangasjärvi (206,8 metriä mpy). Kaakkoispuolella on Takasenlammit (noin 233 metriä mpy) ja lounaassa muutamia lampia, kuten Visalampi (228,7 metriä mpy).
Pengerjoen latvajärvet:
Ahveninen
Haukijärvi
Hoikka-Viheriä
Lauttajärvi.
Jämsän reitti latvajärviltä etelään:
Pengerjoki → Jämsänvesi–Petäjävesi (111,1 metriä mpy).
Vuoropohjainen peli

Vuoropohjaisella pelillä tarkoitetaan yleisesti rooli- ja strategiapelejä, joissa pelaaja pelaa vuoroin konetta tai toista pelaajaa vastaan. Vuorot on rajoitettu jollain tavalla, yleensä tietty määrä liikkeitä vuoron aikana. Tunnetuimpia vuoropohjaisia pelejä ovat esimerkiksi Final Fantasyt, Heroes of Might and Magicit ja Civilization.
Lehväkala

| Lehväkala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Polycentridae
Suku::  Monocirrhus
Laji::  polyacanthus
Kaksiosainen nimi
 Monocirrhus polyacanthus  (Heckel, 1840) 
Katso myös
   Lehväkala Wikispeciesissä   Lehväkala Commonsissa 
Infobox OKNimi-testi OK: 
Lehväkala (Monocirrhus polyacanthus) on eteläamerikkalainen makean veden kalalaji. Lehväkala on pienikokoinen, korkeintaan 8 senttimetrin mittainen kala, jonka ulkonäkö muistuttaa suuresti kuollutta puun lehteä. Levinneisyysalue on Amazon-joen vesistöalueella.
Elintavat

Lehväkala on peto, joka käyttää ravinnokseen pieniä äyriäisiä ja selkärangattomia. Poikaset saalistavat vesikirppuja. Naaras munii noin 300 munaa, jotka uros hedelmöittää. Uros hoitaa munia 3-4 päivää, kunnes ne kuoriutuvat.
Lego Ninjagon 15. tuotantokausi - Crystalized

Kristallinkirkasta (engl. Crystalized) on animaatiosarjan Lego Ninjagon viidestoista tuotantokausi, jossa ninjat saavat vastaansa salaperäisen Kristallikuninkaan, jonka aikomuksena on kerätä joukko vanhoja vihollisia valloittamaan Ninjagon kristallin valtaan, jonka avulla hän saa itselleen luomisvoiman.
Ääninäyttelijät

| Rooli | Alkuperäinen ääni | Suomenkielinen ääni |
| --- | --- | --- |
| Lloyd | Samuel Vincent | Henri Piispanen |
| Jay | Michael Adamthwaite | Markus Blom |
| Kai | Vincent Tong | Joonathan Kettunen |
| Zane | Brent Miller | Tuukka Leppänen |
| Cole | Andrew Francis | Osku Ärilä |
| Nya | Kelly Metzger  | Maija Pihlajaoja (jaksot 1-12) Henni-Liisa Stam (jaksot 13-30) |
| Mestari Wu | Paul Dobson | Pasi Ruohonen (jaksot 1-18 ja 26-30) Jari Salo (jaksot 18-25) |
| P.I.X.A.L | Jennifer Hayward | Ella Pyhältö |
| Lordi Garmadon | Mark Oliver | Markus Bäckman |
| Harumi/Kabukinaamio | Britt McKillip, Andrew Francis | Emma Louhivuori, Rauno Ahonen |
| Kristallikuningas/Overlord | Scott McNeil | Rauno Ahonen (jaksot 13-17 ja 22-30) Jari Salo (jaksot 18-21) Pasi Ruohonen (jaksot 22-30) |
| Skylor | Heather Doerksen | Ella Pyhältö |
| Pormestari | Charles Demers | Jani Karvinen |
| Pythor | Michael Dobson | Tommi Haapaniemi (jaksot 1-12) Jari Salo (jaksot 13-17) Pasi Ruohonen (jaksot 18-30) |
| Kuningas Vangelis | Deven Mack | Juhani Rajalin |
| Herra F | Brent Miller | Tuukka Leppänen |
| Aspheera | Kathleen Barr | Ilona Chevakova |
| Mekaanikko | Michael Antonakos | Rauno Ahonen |
| Häkki-Lintu | Adrian Petriw | Peter Pihlström |
| Misako | Kathleen Barr | Ella Pyhältö |
| Turkoosi ninja | Ryan Beil | Tommi Haapaniemi |
| Fuksia ninja | Travis Turner | Peter Pihlström |
| Antonia | Brynna Drummond | Ilona Chevakova |
| Nelson | Ashleigh Ball | Peter Pihlström |
| Ultra Violetti | Sharon Alexander | Ella Pyhältö |
| Hounddog McBrag | Michael Dobson | Juhani Rajalin |
| NGTV-Uutisten Vinny | Gavin Langelo | Tommi Haapaniemi |
| Kuningatar Vania | Sabrina Pitre | Ella Pyhältö |
| Kuningas Benthomaar | Cole Howard | Joonathan Kettunen |
| Sally | Ashleigh Ball | Reetta Korhonen |
| Cyrus Borg | Lee Tockar | Juhani Rajalin Jani Karvinen (jakso 24) |
| Numero Seiska | Shannon Chan-Kent | Ella Pyhältö |
| Dareth | Alan Marriott | Joonathan Kettunen |
| Ronin | Brian Dobson | Tuukka Leppänen |
| Sätky-Tim | Brian Drummond | Jani Karvinen |
Juoni

Vuosi Nyan katoamisen jälkeen Ninjago Cityyn ilmestyy ryhmä nimeltä Uudet ninjat jotka taistelevat kaunankiveä salakuljettavia rikollisia vastaan. Ninjat ovat menettäneet uskonsa; Zane on sammuttanut tunteensa, Kai opettaa oppilaita tappelemaan, Lloyd työskentelee ikkunanpuhdistajana ja Jay asuu yksin majakassa. Nya vaeltelee loputonta merta vesilohikäärmeenä. Ninjat kokontuvat uudelleen tutkiakseen kaunankiven salakuljetusoperaatiota ja joutuvat uusien ninjojen nöyryttämiksi. Nya palaa luostariin mutta ei voi ottaa ihmismuotoaan takasin. Ninjat tekevät sopimuksen ja vapauttavat Ashpeeran ja varastavat tämän sauvan, jotta he voivat pelastavaa Nyan, mutta jäävät kiinni ja joutuvat vankilaan. Vankilassa Lloydin luona vierailee salaperäinen naamioitunut vierailija joka kertoo hänelle Kristallikuninkaasta. Nya vapauttaa ninjat ja Ninjagon ankarin sheriffi Hounddog McBrag saapuu ja ninjat pakenevat Sätky-Timin huoltoasemalle. Lloyd päättää soluttautua Kristallikuninkaan neuvostoon. Lloyd jää kiinni ja saa selville että kabuki-naamion takana piileksi Harumi.
Harumi selittää, että sen jälkeen kun rakennus oli romahtanut hänen päälleen Kristallikuningas herätti hänet kuolleista ja Harumi suostui palvelemaan häntä, vaikka hän sai tietää hänen todellisen henkilöllisyytensä, nimittäin Overlordin. Käyttämällä Kaunakiveä, joka ostettiin Vangelisilta ennen hänen tappionsa ninjoille Harumi pystyi rakentamaan armeijan, joka voi poistaa ninjojen voimat. Kun Harumi paljastaa suunnitelmansa seuraavan vaiheen – kultaisten aseiden varastamisen luostarista – Lloyd tunnustaa tunteensa häntä kohtaan ja vannoo pysäyttävänsä hänet. Harumi yrittää manipuloida Lloydia liittymään Kristallikunikaan neuvostoon ja tuhoaa tunnelin, jossa Kai, Jay, Zane ja Cole ovat. Räjähtävien Kristallihämähäkkien toimesta tunneli sortuu ja peittää ninjat alleen. Tämä raivostuttaa Lloydia, joka uskoo ystäviensä kuolleeksi, ja herättää hänen aiemmin uinuneet Oni-voimansa.  Samaan aikaan kristallineuvosto – johon nyt liittyi ninjoilta paennut Mekaanikko – hyökkää luostariin tuhoten sen ja varastamalla kultaiset aseet.  Wu, Skylor ja P.I.X.A.L. MiniPix 7, yksi P.I.X.A.L.:n miniatyyrirobottiavustajista, pelastaa heidät, kun Nya pakenee Samurai X -panssarissaan. Nya pelastaa loukkuun jääneet ninjat ja vie heidät uuteen tukikohtaan - vanhaan Samurai X -luolaan - Aspheera suorittaa rituaalin, joka muuttaa kultaiset aseet tuhoaseiksi ja antaa Overlordille jälleen fyysisen muodon.
Overlord käyttää voimiaan antaakseen kristallineuvostolle uusia kykyjä, herättääkseen Kaunakivi armeijan henkiin ja saadakseen Oni-temppelin ilmaan.  Hän tarjoaa Lloydille mahdollisuuden liittyä hänen seuraansa, mutta tämä kieltäytyy ja pakenee ja ottaa Harumin mukaansa. Lloyd ja Harumi putoavat temppelistä alla olevaan viidakkoon. Ninjojen saatua ajoneuvonsa, mukaan lukien Destiny's Bountyn, takavarikolta, ninjat suuntaavat Muinaiseen silmään pelastamaan Lloydia, ennen kuin kristallineuvos löytää hänet ja Harumin. Lloyd pakotetaan hylkäämään Harumi ja pakenemaan ystäviensä kanssa ilmoittamalla heille Overlordin paluusta.
Leeroy Jenkins

Ben Schulz, Leeroy Jenkins hahmon luoja BlizzCon 2007 -tapahtumassa.
Leeroy Jenkins (joskus väärinkirjoitettu muodossa Leroy Jenkins) on yhdysvaltalaisen Ben Schulzin World of Warcraft -nettiroolipelihahmo. Hän on tullut tunnetuksi vuonna 2005 julkaisusta YouTube-videosta ”Leeroy Jenkins”, josta on syntynyt laaja Internet-ilmiö.
Thomas Bengtssonin (Kungen) ohella hän on ainoa pelaaja World of Warcraftissa, jolle on tehty oma Trading Card Game -kortti.Tämän lisäksi hänen mukaansa on nimetty pelissä oma saavutuksensa (engl. achievement) ja titteli. Leeroy Jenkins mainitaan muun muassa Family Guyn jaksossa "Veteran Guy",  South Parkin jaksossa ”Make Love, Not Warcraft” sekä Jace Hallin musiikkivideossa ”I Play W.O.W”.
YouTube-video

YouTube-videossa joukko World of Warcraft -pelaajia suunnittelee strategiaa suuren hirviölauman voittamiseksi. Yllättäen Leeroy Jenkins pilaa suunnitelman ryntäämällä ensimmäisenä hirviöiden kimppuun ennen hyökkäyskäskyä karjuen nimeään sotahuutona. Tämän jälkeen eräs pelaajista toteaa "oh my god, he just ran in" ja muut pelaajat seuraavat häntä. Leeroyn myötä kaikki hahmot kuolevat taistelussa ja muut pelitoverit alkavat naljailla Leeroylle tempauksen vuoksi. Leeroy mainitsee videossa, ettei epäonnistuminen ole hänen syytään. Videon julkaisupäivänä sitä katsottiin jopa 343 000 kertaa. Nykyään videolla on katselukertoja yli 40 miljoonaa.
Aiheesta muualla

Alkuperäinen Leeroy Jenkins -video YouTubessa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Leeroy Jenkins
Käännös suomeksi
Kölnin vaaliruhtinaskunta

Kartta Kölnin vaaliruhtinaskunnasta vuodelta 1756.
Kölnin vaaliruhtinaskunta (saks. Kurfürstentum Köln) oli Pyhän saksalais-roomalaisen keisarikunnan vaaliruhtinaskunta vuosina 953–1803. Vaaliruhtinaskunnan pääkaupunkina toimi aluksi Köln, mutta konfliktit kölniläisten kanssa saivat vaaliruhtinaan siirtämään pääkaupungin Bonniin.
Aiheesta muualla

Kuvia tai muita tiedostoja aiheesta Kölnin vaaliruhtinaskunta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Electorate of Cologne
Käännös suomeksi
Leeni Vesterinen

Madlena (Leeni) Ploompuu-Vesterinen (7. maaliskuuta 1886 Kuusalu, Viro – 3. joulukuuta 1972 Helsinki) oli virolais-suomalainen kääntäjä, kirjailija, opettaja ja johtaja sekä suomalais-virolaisen heimoyhteistyön aktiivitoimija.
Vesterisen puoliso oli ylimetsänhoitaja Emil Vesterinen.
Teokset

Ploompuu-Vesterinen, Hoidke perekonna kodukollet alkoholi eest! ja Mispärast oleme karsklased?, Leeni, Sõnavara kirjastus 1925
Suomalais-eestiläinen pienois-sanakirja, Otava 1930
Eesti lugemik: näytteitä kirjallisuudesta; tekijät Leeni Vesterinen, Helmer Winter; avustajina Eeva Niinivaara ja Henno Jänes. 2. uusittu painos Otava 1960
Emilie Rosalie Mäkinen (kirjoittaja), Helje Horila (suomentaja, toimittaja), Leeni Ploompuu-Vesterinen (haastateltava), Leenikene: Leeni Ploompuu-Vesterinen (1886-1972). Osa I, Kirjeenvaihto- ja haastatteluelämäkerta vuosilta 1886-1909, 2019
Väinö Kataja, Kroonutorpar: kirjeldus kiwistikust (Kruununtorppari), kirjaniku loaga eestistanud Eduard Wirgo ja Leeni Ploompuu, Maa 1912
Vilho Reima Kodu on rahva süda, käännös viron kielelle Leeni Ploompuu-Vesterinen, 1922
Vilho Reima, Sõnakuulmise kool, käännös viron kielelle Leeni Ploompuu-Vesterinen, Eesti karskusseltside kesktoimkonna kirjastus 1922
Vilho Reima, Mäng kasvatusvahendina, käännös viron kielelle Leeni Ploompuu-Vesterinen, 1922
Aiheesta muualla

Soome metsamees, kelle Eesti palkas konsuliks ja kes istutas 300 koolilapse abiga Helsingisse Seurasaarile Eesti tamme. (Kuvassa: Leeni ja Emil Vesterinen) (viroksi) (suomeksi)
Laura Regan

| Laura Regan> Henkilötiedot |
| --- | --- |
Koko nimi:  Laura Regan
Syntynyt: 17. lokakuuta 1977 Halifax, Nova Scotia, Kanada
Ammatti:  näyttelijä
Puoliso:  Farhad Safinia
Näyttelijä
Aktiivisena:  2000–
Aiheesta muualla
IMDb 
Laura Regan (s. 17. lokakuuta 1977 Halifax, Nova Scotia) on kanadalainen näyttelijä, joka tunnetaan muun muassa elokuvista Saving Jessica Lynch (2003), My Little Eye (2002), They (2002) ja Dead Silence (2007) sekä televisiosarjoista Mad Men ja Minority Report.
Henkilökohtaista

Reganin äidin isoisä John Harrison kuului Kanadan edustajainhuoneeseen.
Filmografia > Elokuvat

Unbreakable – särkymätön (2000)
Teoria miehistä (2001)
My Little Eye (2002)
They (2002)
Hollow Man 2 (2006)
Poor Boy's Game (2007)
Dead Silence (2007)
How to Be a Serial Killer (2008)
Atlas Shrugged Part III: Who Is John Galt? (2014)
Filmografia > Televisiosarjat

Kova laki: Erikoisyksikkö (2000)
Kova laki: Rikollinen mieli (2003)
Amyn lailla (2003)
Todistettavasti syyllinen (2003)
Blessings (2003)
Saving Jessica Lynch (2003)
C.S.I. Miami (2004)
Siskoni on noita (2005)
Aavekuiskaaja (2005)
Everwood (2006)
Sydänmailla (2008)
Mad Men (2008-2010)
Ilman johtolankaa (2009)
Terminator: Sarah Connorin aikakirjat (2009)
Burn Notice (2010)
Nikita (2010)
Bones (2011)
Ratkaisija (2011)
Castle (2011)
Fairly Legal (2012)
NCIS: Los Angeles (2012)
Constantine (2014)
Ensimmäisen asteen murha (2015)
Minority Report (2015)
Longmire (2016)
Code Black (2016)
NCIS Rikostutkijat (2017)
American Woman (2018)
Legends of Tomorrow (2018)
Käännös suomeksi
Wartburgin festivaali

Opiskelijat kokoontuivat lähellä Wartburgin linnaa.
Wartburgin festivaali oli 18. lokakuuta vuonna 1817 Wartburgin linnan lähistöllä järjestetty, vaikutusvaltaisen ja isänmaallisen Saksan yleisen ylioppilasliiton (saksaksi die Burschenschaft) mielenosoituksellinen tilaisuus, jonka yhteydessä poltettiin julkisesti kirjoja. Poltetuiksi joutuivat kirjat, joiden katsottiin olleen ristiriidassa saksalaisen hengen kanssa. Sellainen oli esimerkiksi Napoleonin lakikirja Code Napoléon. Festivaalia edelsi Wartburgin marssi, joka järjestettiin osaksi Martti Lutherin julkisen esiintymisen 300-vuotismuiston, osaksi Leipzigin taistelun nelivuotispäivän kunniaksi. Nuoret opiskelijat olivat tyytymättömiä Preussin kuningas Fredrik Vilhelm III:n toteutumattomaan lupaukseen valtiosäännöstä, Saksan liittoon, jolla ei ollut todellista valtaa, ja liittopäivien toimintaan.
Kurjenlampi (Mikkeli, Harjumaa)

| Kurjenlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°51′29″N, 27°00′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Kurjenjoki Pesäjärveen 
Järvinumero:  14.923.1.101
Mittaustietoja
Pinnankorkeus:  103 m  
Pituus:  450 m  
Leveys:  230 m  
Rantaviiva:  1,27 km  
Pinta-ala:  4,567 ha  
Saaria:  ei saaria 
 fiKurjenlampi 
Kurjenlampi  on Etelä-Savossa Mikkelissä  Harjumaan lähellä sijaitseva lampi.
Maantietoa

Lampi on 450 metriä pitkä, 230 metriä leveä, ja sen pinta-ala on 4,6 hehtaaria. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 103 metriä mpy.
Latexxx Teens

| Latexxx Teens> Tiedot |
| --- | --- |
Toiminnassa:  2003–
Tyylilaji:  industrial metal, cyberpunk, industrial glam punk
Kotipaikka:  Italia
Jäsenet:  Lex Kaos, laulu & performanssi  Icy-X, basso, laulu & ohjelmointi  Kami Plastik, kitara, taustalaulu, ohjelmointi  Roy the Toxic, kosketinsoitin & syntetisaattori  La Nuit, kitara 
Entiset jäsenet:  Plastik Poison 69, basso & kosketinsoitin (2005–2007)   Joseph, basso (2003–2005) Angel, rummut (2003–2005)
Levy-yhtiö:  Decadence Records (2006–)
Aiheesta muualla
Kotisivut
Infobox OKNimi-testi OK: 
Latexxx Teens (Tunnettu myös lyhenteellä LXT) on italialainen industrial metal -yhtye, joka on perustettu vuoden 2003 aikoihin. Yhtyeen ensimmäinen EP levy, Latex (de)Generation ilmeistyi vuonna 2004 ja se sisälsi 5 kappaletta. Bändin rumpali, Angel lähti bändistä erimielisyyksien takia ja hänen tilalleen pistettiin rumpukone ja bändin basisti Joseph vaihdettiin Plastik Poison 69:iin. Joseph soittaa nykyään My Sixth Shadow nimisessä goottimetallia soittavassa bändissä. Vähän ennen kuin bändin toinen albumi ilmestyi, uusi kitaristi La Nuit liittyi bändiin. Seuraava levy, joka on myös EP albumi, Moloko & Ultra-Violence ilmestyi vuonna 2006. Vuoden 2008 alussa Plastik Poison 69 poistui bändistä, jolloin Icy X siirtyi bassoon ja Kami Plastik liittyi bändiin kitaristiksi. Bändin viimeisin albumi, Death Club Entertainment ilmestyi 31 päivä lokakuuta, vuonna 2008.
Diskografia > Studioalbumit

Death Club Entertainment (2008)
Cold Heart and Old Scars (2013)